**ՓԱՄԲԱԿ ՀԱՄԱՅՆՔՈՒՄ 2026 ԹՎԱԿԱՆԻ ԲՆԱՊԱՀՊԱՆԱԿԱՆ ԾՐԱԳՐՈՎ ՆԱԽԱՏԵՍՎԱԾ  
ՄԻՋՈՑԱՌՈԻՄՆԵՐԻ ԻՐԱԿԱՆԱՑՄԱՆ ԱՌԱՋՆԱՅՆՈԻԹՅՈԻՆՆԵՐԻ ԵՎ ԴՐԱՆՑ  
ՖԻՆԱՆՍԱՎՈՐՄԱՆ ՀԱՄԱՄԱՍՆՈԻԹՅՈԻՆՆԵՐ****Ի,**

**ՓԱՄԲԱԿ ՀԱՄԱՅՆՔԻ ԲՆԱՊԱՀՊԱՆԱԿԱՆ ՎՃԱՐՆԵՐԻ ՀԱՇՎԻՆ ԻՐԱԿԱՆԱՑՎՈՂ ՄԻՋՈՑԱՌՈՒՄՆԵՐԻ ԾՐԱԳԻՐ**

|  |  |
| --- | --- |
| **Հայտատու կազմակեր­պու­թյան անվանումը** | **ՀՀ Լոռու մարզ, Փամբակի համայնքապետարան** |
| **Կազմակերպության ղեկավարի անունը և կոնտակտային տվյալները (էլ. փոստ, հեռախոսահամար)** | **Համայնքի ղեկավար Սուրեն Կոստանդյան**  **Հեռախոս՝ 098 661 662**  **Էլ. Փոստ՝ pam-bak@mail.ru** |
| **Կոնտակտային անձի անունը և կոնտակտային տվյալները (էլ. փոստ, հեռախոսահամար), եթե տարբերվում է ղեկավարից** | **Հասմիկ Մացակյան**  **Հեռախոս՝ 094 85 02 95**  **Էլ. Փոստ՝ macakyanhasmik@gmail.com** |

**1. ԾՐԱԳՐԻ ՀԱՄԱՌՈՏ ՆԿԱՐԱԳՐՈՒԹՅՈՒՆԸ, ՀԻՄՆԱԽՆԴԻՐՆԵՐԸ ԵՎ ՆՊԱՏԱԿՆԵՐԸ**

Ծրագիրը մշակելիս հաշվի են առնվել բնապահպանական ծրագրերը, ինչպես նաև ներկա պայմաններում առավել հրատապ լուծում պահանջող խիստ մտահոգող հարցերը:

Փամբակ համայնքի բնակավայրերում կազմակերպություններիաշխատանքների արդյունքում մթնոլորտ արտանետվող նյութերի բացասական ազդեցությունը նվազեցնելու նպատակով անհրաժեշտություն էաոաջացել մշակել բնապահպանական ծրագիր:

Իրականացվող ծրագրի գլխավոր նպատակն է հնարավորինս նվազեցնել շրջակա միջավայրի' մթնոլորտի վրա տնտեսական գործունեության վնասակար ներգործությունները՝ ապահովելով շրջակա միջավայրի և մարդու առողջության պահպանումը:

Կազմակերպությունների կողմից արտադրության վնասակար արտանետումների ցուցանիշը նվազեցնելու, կյանքի որակի բարելավման համար նպաստավոր պայմաններ ստեղծելու, ինչպես նաև վերոնշյալ խնդիրների լուծման նպատակով ծրագրի շրջանակում նախատեսվում էիրականացնել հետևյալ աշխատանքները․

**1․ՀՀ Լոռու մարզի Փամբակ համայնքի տարածքով անցնող Մ6 միջպետական նշանակության ավտոճանապարհին թվով 8 հատ կողային բարձմամբ աղբարկղերի տեղադրում և հետագա պլանավորված աղբահեռացման իրականացում <<Փամբակ կոմունալ>> ՀՈԱԿ-ի կողմից․**

ՀՀ Լոռու մարզի Փամբակ համայնքի տարածքով է անցնում Մ6 միջպետական ճանապարհը: Համայնքի մի շարք բնակավայրերում ճամփեզրին զուգահեռ վեր են խոյանում հարուստ բնական անտառներ: Ժամանակի ընթացքում մի շարք պատճառներով պայմանավորված, այն է՝ բնակչության անտարբերությունը, թերի հսկողությունը, չկիրառվող տուգանքները, աղբամանների պակասը, ստեղծել են լուրջ հիմնախնդիր՝ Մ6 ճանապարհի ճամփեզրին աղբի կուտակումներ, ճամփեզրից աղբի նետում դեպի անտառներ: Այս խնդիրը ստեղծում են ոչ թե համայնքի բնակիչները, այլ ճանապարհով երթևեկող ավտոմեքենաների ուղևորները, ովքեր, ճանապարհին աղբաղրկղեր չտեսնելով՝ նախընտրում են աղբը մեքենայից նետել դուրս՝ ճամփեզրին կամ դեպի անտառներ, ձորեր։ Հիմնախնդիրը լի է մի շարք անմիջական հետևանքներով, որպիսիք են՝ օդի աղտոտվածությունը, հողատարածքների աղտոտումը, սանիտարահիգիենիկ վատ վիճակը, տուրիստների հոսքի նվազումը, էսթետիկ տհաճությունը և այլն: Փամբակ համայնքը պարբերաբար կազմակերպվելիք շաբաթօրյակների ժամանակ թափված աղբը հավաքելով՝ փորձում է խնդրին լուծում տալ, որը, սակայն ժամանակավոր բնույթ է կրում։ Անհրաժեշտ է Փամբակ համայնքի տարածքով անցնող Մ6 միջպետական նշանակության աբտոճանապարհը կահավորել աղբարկղերով և իրականացնել պլանավորված աղբահեռացում, որպեսզի հնարավոր լինի ապահովել սանիտարական և բնապահպանական տեսանկյունից կայուն և վերահսկելի իրավիճակ։ Ինչպես համայնքի բնակայրերում է իրականացվում, այնպես էլ Մ6 միջպետական ճանապարհին աղբարկղեր տեղադրելու պարագայում պլանավորված աղբահեռացման աշխատանքները կիրականացվեն <<Փամբակ կոմունալ>> ՀՈԱԿ -ի կողմից։

**2․17 ԿՎՏ հզորությամբ արևային ֆոտովոլտային կայանի տեղադրում Փամբակ համայնքի Վահագնի բնակավայրում գործող կերաղաց-ալրաղացի տարածքի տանիքին.**

Նախատեսվում է տեղադրել 17 ԿՎՏ հզորությամբ արևային ֆոտովոլտային կայան՝ քայլ կատարելով կլիմայի արագ փոփոխության և շրջակա միջավայրին հասցվող վնասների նվազեցման ուղղությամբ, ինչպես նաև կրճատել էլեկտրաէներգիայի ծախսը՝ թեթևացնել համայնքի բեռը և տնտեսված գումարը ներդնել համայնքի այլ զարգացման ծրագրերում։ Էներգաարդյունավետության հզորացումից, շրջակա միջավայրի պահպանությանն ու կայունությանը նպաստելուց զատ՝ Ծրագրի նպատակներից է հզոր արևային ֆոտովոլտային կայանների տեղադրումը համայնքում առկա հանրային կառույցներում, որոնք մեծ ազդեցություն ունեն տեղական բնակչության ավելի մեծ հատվածի վրա: Վերոնշյալ կերաղաց-ալրաղացը որպես այդպիսին միակն է տարածաշրջանում: Այն սպասարկում է ոչ միայն Վահագնի բնակավայրի և Փամբակ համայնքի մյուս 14 բնակավայրերի բնակիչներին, այլ նաև հարևան համայնքների բնակիչներին: Զեզոնի ընթացքում Վահագնիի կերաղաց-ալրաղացի ծառայություններից են օգտվում նաև Կուրթան, Դսեղ, Քարինջ, Մարց, Վանաձոր (այս բնակավայրերը Փամբակ համայնքին չեն պատկանում, այլ հարևան տարբեր համայնքների բնակավայրեր են) բնակավայրերում բնակվող և գյուղատնտեսությամբ զբաղվող տնտեսությունները, որոնք գիտեն, որ Վահագնի բնակավայրի կերաղաց-ալրաղացը միակն է, որ գործում է տարածաշրջանում։ Վերոնշյալ արևային ֆոտովոլտային կայանի տեղադրումը առաջնային նպատակ ունի նպաստել համայնքի էներգաարդյունավետության մակարդակի բարձրացմանը, այլընտրանքային էներգետիկայի զարգացմանը, ինչպես նաև ածխաթթու գազերի արտանետումների ծավալի նվազեցմանը։

17 ԿՎՏ հզորությամբ Ֆոտովոլտային արևային կայանի տեղադրմամբ տարեկան գնահատված (Առաջին տասը տարիների Միջին) արտադրողականությունը կկազմի 17200 կՎտ/Ժ։

Վնասակար արտանետումներն իրենց բացասական ազդեցությունն են թողնում բնակչության առողջության վրա։ Վերոնշյալ հարցերը ունեն ինչպես բնապահպանական, այնպես էլ առողջապահական կարևորություն, բխում են համայնքի զարգացման հնգամայա ծրագրից, ինչպես նաև ԿԱՅՈՒՆ ԶԱՐԳԱՑՄԱՆ ՆՊԱՏԱԿԱՆԵՐԻՑ, մասնավորապես՝ 3․9, 7․2, 7․բ, 9․4, 12․4 և 12․8 կետերից.

3.9 Մինչև 2030թ. էականորեն կրճատել վտանգավոր քիմիական նյութերի և օդի, ջրի և հողի աղտոտման և թունավորման հետևանքով մահերի և հիվանդությունների թիվը:

7.2 Մինչև 2030թ. էապես մեծացնել վերականգնվող էներգիայի համամասնությունը էներգիայի տարբեր տեսակների համադրության մեջ ամբողջ աշ խարհում:

7.բ Մինչև 2030թ. ընդլայնել ենթակառուցվածքները և արդիականացնել տեխնոլոգիաները՝ ժամանակակից և կայուն էներգետիկ ծառա յություններ մատուցելու բոլորին զարգացող երկրներում, մասնավորապես՝ առավել թույլ զարգացած երկրներում, զարգացող փոքր կղզի պետութ յուններում և դեպի ծով ելք չունեցող զարգացող երկրներում՝ համաձայն վերջիններիս համապատասխան օժանդակության ծրագրերի:

9.4 Մինչև 2030թ. արդիականացնել ենթակառուցվածքները և վերազինել ձեռնարկությունները՝ դրանք դարձնելու կայուն՝ ռեսուրսների օգտագործման ավելի բարձր արդյունավետությամբ և մաքուր, շրջակա միջավայրի համար անվտանգ տեխնոլոգիաների և գործընթացների առավել լայն ընդունմամբ՝ բոլոր երկրների ձեռնարկած գործողությունների շնորհիվ՝ իրենց համապատասխան հզորությունների համաձայն:

12.4 Մինչև 2030թ. հասնել քիմիական նյութերի և բոլոր թափոնների բնապահպանորեն անվտանգ կառավարմանը դրանց կյանքի ողջ շրջափուլի ընթացքում՝ համաձայն միջազգային համաձայնեցված շրջանակների, և զգալիորեն կրճատել դրանց արտազատումը մթնոլորտի, ջրի և հողի մեջ՝ նվազեցնելու դրանց բացասական ազդեցությունը մարդկանց առողջության և շըրջակա միջավայրի վրա:

12.8 Մինչև 2030թ. ապահովել, որ ամենուր մարդիկ ունենան համապատասխան տեղեկություններ և իրազեկվածություն՝ հանուն կայուն զարգացման և բնության հետ ներդաշնակ կենսակերպի:

Բնապահպանական հիմնախնդիրների լուծման արդյունքների շահառուններն են ինչպես Փամբակ համայնքի Փամբակ, Վահագնաձոր, Վահագնի, Եղեգնուտ, Ձորագետ, Ձորագյուղ, Դեբեդ բնակավայրերի բնակիչները, որոնց թիվը կազմում է 4124 մարդ, այնպես էլ վերոնշյալ բնակավայրերի միջով և հարող տարածքներով անցնող Մ6 ավտոճանապարհով երթևեկող մեր հայրենակիցները և զբոսաշրջիկները, ինչպես նաև Կուրթան, Դսեղ, Քարինջ, Մարց, Վարդաբլուր (այս բնակավայրերը չեն պատկանում Փամբակ համայնքին, հարևան տարբեր համայնքների բնակավայրեր են) բնակավայրերում բնակվող և գյուղատնտեսությամբ զբաղվող բազմաթիվ տնտեսություններ, որոնք օգտվում են Վահագնիում գործող կերաղաց -ալրաղացի ծառայություններից։

**2.ԾՐԱԳՐԻ ԻՐԱՎԱԿԱՆ ՀԻՄՔԵՐԸ**

Ծրագիրն իրականացվելու է Փամբակ համայնքի վարչական տարածքում գործող ձեռնարկությունների կողմից արտադրական գործունեության հետևանքով շրջակա միջավայր՝ այդ թվում օդային ավազան վնասակար նյութերի արտանետման և սպառման թափոնների սահմանված կարգով տեղադրման, շրջակա միջավայր վնասակար նյութերի և միացությունների արտանետման համար բնապահպանական վճարներից համայնքին կատարված մասհանումների միջոցներով:

<<Ընկերությունների կողմից վճարվող բնապահպանական հարկի նպատակային օգտագործման մասին>> ՀՀ օրենք, 3-րդ հոդվածի 1-ին մաս՝ Ծրագրի նախագիծը մշակվում է համայնքի ղեկավարի կողմից օրենսդրությամբ սահմանված կարգով հաստատված տվյալ համայնքի զարգացման կամ շրջակա միջավայրի պահպանության տեղական գործողությունների ծրագրերի կամ այլ ծրագրային ռազմավարական նշանակության փաստաթղթերի հիման վրա։

Ծրագրի իրականացման համար բնապահպանական վճարներից հաշվարկված մասհանումները չբավարարելու դեպքում, համայնքն իր միջոցներից լրացուցիչ հատկացումներ կկատարի ծրագրի իրականացման համար, այդ թվում՝ ֆինանսական և մարդկային ուժի տեսքով:

**3. ԾՐԱԳՐԻ ԻՐԱԿԱՆԱՑՄԱՆ ԱՐԴՅՈԻՆՔՆԵՐԸ, ԺԱՄԿԵՏՆԵՐՆ ՈԻ ԾԱԽՍԵՐԸ**

Աշխատանքների նախահաշվային ընդհանուր արժեքը՝ կողային բարձմամբ թվով 8 աղբամանների գնում (մեկ աղբամանի արժեքը՝ մոտ 84 000 ՀՀ դրամ), 17 ԿՎՏ հզորությամբ արևային ֆոտովոլտային կայանի գնում և տեղադրում, կազմում է շուրջ 3 971 000 դրամ: Ծրագրի շրջանակում լրացուցիչ ծախսերի առաջացման դեպքում համայնքն իր միջոցներից լրացուցիչ ֆինանսական հատկացումներ կկատարի ծրագրի ամրողջական իրականացման համար:

Աշխատանքների մեկնարկը կտրվի **2026** թվականի հունվար-փետրվար ամիսներին:

Հաշվի առնելով, որ վերոհիշյալ ծրագրի իրականացումը կնպաստի համայնքի բնապահպանական, ինչպես նաև առողջապահական հիմնախնդիրների լուծմանը՝ խնդրում եմ քննարկել և մեր համայնքին տրամադրել ֆինանսական միջոցներ' ծրագրի իրականացման համար:

**4.ՓԱՄԲԱԿ ՀԱՄԱՅՆՔԻ 2026 ԹՎԱԿԱՆԻ ԲՆԱՊԱՀՊԱՆԱԿԱՆ ԾՐԱԳՐՈՎ ՆԱԽԱՏԵՍՎԱԾ ՄԻՋՈՑԱՌՈՒՄՆԵՐԻ ԻՐԱԿԱՆԱՑՄԱՆ ԱՌԱՋՆԱՅՆՈՒԹՅՈՒՆՆԵՐԸ ԵՎ ԴՐԱՆՑ ՖԻՆԱՆՍԱՎՈՐՄԱՆ ՀԱՄԱՄԱՍՆՈՒԹՅՈՒՆՆԵՐԸ**

|  |  |  |
| --- | --- | --- |
| Միջոցառման անվանումը | Գումարը | համամասնությունր (%) |
| ԲՆԱՊԱՀՊԱՆԱԿԱՆ ՍՈՒԲՎԵՆՑԻԱ | **3 971 000 դրամ** | **100** |
| 17 ԿՎՏ հզորությամբ արևային ֆոտովոլտային կայանի տեղադրում Վահագնի բնկավայրում | **3 300 000 դրամ** | **83,1** |
| Թվով 8 հատ երկաթյա աղբամանի տեղադրում՝ կողային բարձմամբ | **671 000 դրամ** | **16,9** |
| Ընդամենը | **3 971 000** | **100** |

**ՓԱՄԲԱԿ ՀԱՄԱՅՆՔԻ ՂԵԿԱՎԱՐ՝ ՍՈՒՐԵՆ ԿՈՍՏԱՆԴՅԱՆ**